Arnold Schwarzenegger tunnustaa jekuttaneensa vihamiehensä Sylvester Stallonen tähdittämään elokuvaa, jota Syltty pitää nyt koko aurinkokunnan surkeimpana

Seis! Tai mamma ampuu on komedia, jonka maailma haluaisi unohtaa.

Sylvester Stallone (vas.) ja Arnold Schwarzenegger vuonna 2013.­

1980-luvun lopulla Hollywoodia hallitsi kaksi toimintatähteä, jotka eivät voineet sietää toisiaan.

Arnold Schwarzenegger oli pienestä itävaltalaiskylästä Yhdysvaltoihin muuttanut kehonrakentaja ja Conanin, Terminatorin sekä Predatorin ikoninen lihaskasa. Hän puhui aksentilla ja hymyili kömpelösti.